Harringay Green Lanesin rautatieasema

Harringay Green Lanesin rautatieasema on London Overgroundin asema Haringeyn kaupunkipiirissä Lontoossa. Se sijaitsee Gospel Oak to Barking Linen varrella Crouch Hillin ja South Tottenhamin asemien välissä. Asema on Oyster-matkakortin vyöhykkeellä 3. Sieltä ei ole suoria vaihtoyhteyksiä muihin juniin, mutta Lontoon metron Manor Housen asemalle on kävelymatkaa noin yhdeksän minuuttia ja National Railin Harringayn asemalle seitsemän minuuttia.

Asema avattiin 1. kesäkuuta 1880 nimellä Green Lanes. Sen nimi on vaihtunut vuosien varrella useaan kertaan: 30. elokuuta 1884 nimeksi tuli Harringay Park (Green Lanes), ja 18. kesäkuuta 1951 se lyheni muotoon Harringay Park. Aseman seuraava nimi oli Harringay Stadium, joka otettiin käyttöön 27. lokakuuta 1958 ja pysyi käytössä 14. toukokuuta 1990 asti, jolloin uudeksi nimeksi tuli Harringay East. Asema sai lopulta nykyisen nimensä 8. heinäkuuta 1991.

Harringay Green Lanesin asemaa käytti noin 720 000 matkustajaa kaudella 2017–2018.

Lähteet

Viitteet 

Haringeyn rakennukset ja rakennelmat
London Overgroundin asemat